Islamski vjeronauk, 3. razred (tjedan 24.-30.3.2020.)

MIRADŽ

Noć Lejletul-Miradž je noćno putovanje poslanika Muhammeda, alejhisselam, od Mekke do Mesdžidu-l-Aksa'a (svetog hrama Al-Aksa) u Jeruzalemu a potom i njegovog putovanja ka nebeskim prostranstvima.

**Mesdžidu-l-Aksa** je hram koji je sagrađen još u vrijeme **Sulejmana, alejhisselam.**

Poslanika je kroz nebeske sfere, u jednom trenutku noći, vodio **melek Džibril.**

**Na svakom od sedam neba, susreli su ranije Božje poslanike i pozdravljali ih SELAMOM.**

**Oni su mu također uzvraćali selamom.**

Na Miradžu je Poslanik uzdignut na najviše nebo. Tu je boravio u blizini Uzvišenog Gospodara, prekoračivši granicu koju nisu prekoračili čak ni meleki niti bilo koji Božji poslanik.

Ta granica koja razdvaja meterijalni od duhovnog svijeta zove se **SIDRETUL-MUNTEHA.**

Poslanik je na Miradžu vidio znamenja koje ljudsko oko nije vidjelo, niti će vidjeti do Sudnjeg dana. Razgovarao je s poslanicima, vidio je džennet – uživajući u prizorima svijeta stvorenog za vjernike a vidio je i sliku džehennema – njegovu vatru i patnje onih koji ispaštaju za počinjene grijehe razgovarao s poslanicima.

Primio je Poslanik na Miradžu najljepši dar od Boga – PET DNEVNIH NAMAZA. Od tada ih je redovito klanjao.

Njegov primjer trebaju slijediti svi muslimani i muslimanke.

Učenjem i izgovaranjem poznate dove **ETTEHIJJATU** ukrašavamo naše namaze, čime oživljavamo uspomenu na susret i razgovor između Uzvišenog Allaha i Njegovog miljenika, Muhammeda, alejhisselama.

To se dogodilo 27. noći mjeseca redžeba 9. godine od Prve objave ili godinu dana prije Hidžre.

**U takvimu za 2020. godinu mubarek noć Lejletu-l-miradž pada u subotu, 21. ožujka**.

**PONOVIMO:**

LEJLETUL-MIRADŽ – odabrana noć u kojoj je Poslanik najjače osjetio blizinu Allaha, džellešanuhu, i postao svjedokom čudesnih stvari.

Te noći je prošao granicu Sidretu-l-munteha koja dijeli materijalni od viših, duhovnih svjetova. Te je noći Poslanik dobio i uputu o obavljanju **pet dnevnih namaza.**

**ZADACI**

* Čitanje s razumijevanjem teksta Miradž, Islamska čitanka, str. 34. i 35.
* Čitanje/memoriranje/ponavljanje Ettehijjatu, salavata i dove, Islamska čitanka, str. 35. i 36.
* Izdvoji i prepiši (u formi dijaloga) tijek razgovora između Allaha, dž.š., i Muhammeda, a.s., na hrvatskom jeziku.
* Ponovimo KELIME-I-ŠEHADET s prijevodom.
* U bilježnicu definiraj sljedeće pojmove i imena:

BILAL HABEŠI, MIRADŽ, MESDŽIDUL-AKSA I SIDRETUL-MUNTEHA.

* Kako bi i u svom domu dočarao ljepote miradžske odabrane noći i brojnih poruka, što više s ukućanima slušaj miradžske ilahije

*Džennet pita nagizdan, Do Kabi Kawsejna i/ili Kudduse* na linkovima:

<https://www.youtube.com/watch?v=fu2hnMVEKDw>

<https://www.youtube.com/watch?v=WJ-_3bB_yao>

<https://www.youtube.com/watch?v=d6dY8WrsSIs>

Tekstovi su u nastavku.

**Džennet pita nagizdan**

Tvoje srce Džibril je, Zemzem-vrelom oprao,

pa si se uzvinuo čim je Mjesec zasjao 2 x

Ti si čuo glas jedan, ljepši nego ikakav

Džennet pita nagizdan:''Kad će svanut onaj dan?'' 2 x

Džennet pita nagizdan

Pun sam svile, kadife i rijeka od meda i od zlata divana,

ja čekam Muhammeda 2 x

I Džibril je zastao ispred Sidre munteha,

Ti si dalje krenuo gdjeno škripe Sva Pera 2x

Džennet pita nagizdan

Samo tebi Ahmede, na Dva Luka i bliže Vlasnik Svjetla priš'o je

koji Kosmos užiže 2 x

Džemal reče vas sretan, Bosna mu je drag vatan.

Steć' će osam Dženneta, ko voli Muhammeda﻿ 2x

Džennet pita nagizdan

**Do Kabi Kawsejna**

Do Kabi Kawsejna ti si jezdio

Džennet i džehennem ti si sejrio

Blistala se Sidra, carstvo tišine

Aršu rahman niz'o Svoje visine

Ref:

Sallallahu alejke ja, ja resulallah

Sallallahu alejke ja, ja nebijjallah

Džennet razastr'o je biser odaje

Daj mi obećano, sretan isk'o je

Uskoro ćeš dobit' moje mu'mine

Glas sa sviju strana, tada rek'o je

Ref...

A džehennem lio svoje vreline

Sačuvaj moj Ummet od njeg Rahime

Ref...

**Kudduse**

Plače zemlja naša sveta,
cvile čempres i kubbeta:
"Ima l' igdje selameta?"
Ja Habiallah?

Kudduse, Kudduse ,
Ja, Habiballah. Qudduse!

Dva se Hrama ovdje sreću.
On i Burak dalje lijeću
sa Stijene sve do Sidre,
na katu sedmom...

Kudduse, Kudduse ....
Na katu sedmom, Kudusse!

I od Sidre do Kuddusa,
do Dva Luka, il još bliže.
Gdje se čisti Džemal niže.
Ja, Habiballah...

Kudduse, Kudduse ...
Ja, Habiballah, Kudduse!

Ispod St'jene - hurma slatka,
ispod hurme -r'jeka jedna
koja teče iz Dženneta,
slađa od meda...

Kudduse, Kudduse...
Slađa od meda. Kudduse!

Pokraj r'jeke su Merjema
i Asija, u suzama.
One biser bijel' nižu
džennetlijama.

Kudduse, Kudduse...
džennetlijama, Kudduse